Pühapäeval (10.02) lennutasid Reaalkooli 11. klassi gümnasistid (Jarl, Paula, Kaarel) ja põhikooli robootikaklubi võistkond VIIRUS (Katariina, Uku, Peeter, Jasper, Luka, Pärtel) koos abiliste ja kaasaelajatega stratosfääri kooli esimese sondpalli. Väätsa põhikooli poolt ellu kutsutud Eesti Kosmosekoolide Võrgustiku projekt on hea näide, kuidas vanemad ja nooremad koolikaaslased saavad ühise eesmärgi nimel koos panustada. Sondi valmistamine ja tolmukogumise süsteemi ehitamise eest vastutasid nooremad õpilased ning tehnika töökorda seadmise ja andmete kogumise eest gümnasistid. Koos aidati pallil õhku tõusta.
#000000
Algselt sooviti alustada lennutamist Kesk-Eestist Väätsalt, aga ilmastikust tingituna oli oht, et sond maandub Venemaa piiri taha. Seetõttu alustati lendu hoopis Varblast Pärnumaalt. Kuigi lennutamise alguseks planeeriti kell 11.00, siis ettevalmistuste ja tehnika kontrollimise peale kulus hinnatust enam aega. 1400 grammise lastiga pall alustas oma teekonda 11.51. Pall kadus kiiresti silmapiirilt ja ühendust peeti palliga raadioside katkemiseni veel 30-40 min. Seejärel alustati sõitu prognoositava sondi allakukkumise kohta Paide suunas.
#000001
Gümnasiste ootab ees andmete allalaadimine ja töötlemine. Robootikaklubi liikmeid õhuvõtukanalite lahtivõtmine ja filtrite sisu uurimine. Edu neile edasistes tegevustes ning jääme ootama järgmisi lende ja projektiga liituma uusi huvilisi.
#000003
Kristin Kandelin kaitses edukalt praktilise uurimuse satelliitide katseseadme kohta
Kokkuvõte VJK seemnete lennutamise eksperimendist!
Kosmosekoolide võrgustiku rajamist toetab Euroopa Sotsiaalfond
Elva ja Viljandi lendudele pühendatud ReStardipäev sai õhtusse!
Anna sinagi hoogu, et saavutaksime seires uue taseme!
#000005